Det mest omfattende organet er Samarbeidsrådet for tros- og livssynssamfunn (fra 1996), der de fleste store trossamfunn og også Human-Etisk Forbund deltar. Relatert til Samarbeidsrådet finner en også flere lokale dialogfora samt organisasjonen Ung dialog. Internasjonalt samarbeider norske tros- og livssynssamfunn med likesinnede partnere i andre deler av verden gjennom Oslokoalisjonen for tros- og livssynsfrihet (fra 1998).